b'\n_START_ARTICLE_\nHermann von Helmholtz\n_START_SECTION_\nJoventut. Medicina. Conservaci\xc3\xb3 de l\'energia\n_START_PARAGRAPH_\nEn la seva joventut, Helmholtz es va traslladar a Berl\xc3\xadn per a estudiar medicina a l\'Institut Frederic Guillem Medicoquir\xc3\xbargic, escola que formava a metges militars. Va triar estudiar all\xc3\xa0 perqu\xc3\xa8 no hi havia de pagar matr\xc3\xadcula, cosa important, ja que la seva fam\xc3\xadlia no era massa acabalada. No obstant aix\xc3\xb2, a canvi es comprometia a servir vuit anys a l\'ex\xc3\xa8rcit._NEWLINE_Quatre anys m\xc3\xa9s tard Helmholtz va abandonar la Pipini\xc3\xa8re com a doctor en anatomia per fer pr\xc3\xa0ctiques a l\'hospital de la Charit\xc3\xa9. A 1841 va comen\xc3\xa7ar una tesi doctoral sota la direcci\xc3\xb3 de M\xc3\xbcller. Estudiaria l\'estructura del sistema nervi\xc3\xb3s en els invertebrats. Aix\xc3\xad va descobrir que les fibres nervioses sorgeixen d\'unes c\xc3\xa8l\xc2\xb7lules, anteriorment identificades per Christian Gottfried von Ehrenberg._NEWLINE_A 1843 va ser destinat a l\'hospital de Potsdam, on va treballar durant cinc anys. Va poder compatibilitzar el seu treball amb les investigacions, ja que tenia for\xc3\xa7a temps lliure. Habilitar un barrac\xc3\xb3 per transformar-lo en laboratori. All\xc3\xa0 va realitzar investigacions sobre la producci\xc3\xb3 de calor durant la contracci\xc3\xb3 muscular. Va demostrar que la calor no era transportat per la sang o pels nervis, sin\xc3\xb3 que era produ\xc3\xaft en els mateixos m\xc3\xbasculs. Va deduir un equivalent mec\xc3\xa0nic de la calor, incorporat en la seva dissertaci\xc3\xb3 de 1847,  \xc3\x9cber die Erhaltung der Kraft  (Sobre la conservaci\xc3\xb3 de l\'energia). Aix\xc3\xb2 significava que no existien "forces vitals" per a moure un m\xc3\xbascul. Helmholtz va rebutjar la tradici\xc3\xb3 especulativa de la filosofia natural, paradigma dominant llavors en la fisiologia alemanya._NEWLINE_Despr\xc3\xa9s d\'aix\xc3\xb2, va poder abandonar l\'ex\xc3\xa8rcit i comen\xc3\xa7ar a ensenyar anatomia a l\'Acad\xc3\xa8mia de Belles Arts de Berl\xc3\xadn gr\xc3\xa0cies a l\'ajuda que li va proporcionar Alexander von Humboldt.\n_START_SECTION_\nAc\xc3\xbastica\n_START_PARAGRAPH_\nHelmholtz tamb\xc3\xa9 va construir un aparell per analitzar les combinacions de tons que generen sons naturals complexos: el ressonador de Helmholtz, el qual \xc3\xa9s un instrument musical electr\xc3\xb2nic primitiu (un dels precursors) que no va n\xc3\xa9ixer com a tal, ja que el seu inventor era un cient\xc3\xadfic i no tenia cap inter\xc3\xa8s en les aplicacions musicals derivades de les seves investigacions._NEWLINE_A 1863 Helmholtz va publicar un llibre titulat Sobre les sensacions de to com a base fisiol\xc3\xb2gica per a la teoria de la m\xc3\xbasica, on demostrava de nou el seu inter\xc3\xa8s en la f\xc3\xadsica de la percepci\xc3\xb3. Aquest llibre va influenciar als music\xc3\xb2legs del segle XX._NEWLINE_La fisiologia sensorial de Helmholtz va ser la base del treball de Wilhelm Wundt, un deixeble de Helmholtz, que \xc3\xa9s considerat com un dels fundadors de la psicologia experimental. Ell, m\xc3\xa9s expl\xc3\xadcitament que Helmholtz, va descriure la seva investigaci\xc3\xb3 com una forma de filosofia emp\xc3\xadrica i com un estudi de la ment com una cosa separat. Helmholtz va manifestar en la seva \xc3\xbaltima refutaci\xc3\xb3 de la tradici\xc3\xb3 de la filosofia natural especulativa de comen\xc3\xa7aments del segle XIX la import\xc3\xa0ncia del materialisme, centrant-se m\xc3\xa9s en la unitat de cos i ment.\n_START_SECTION_\nElectromagnetisme\n_START_PARAGRAPH_\nHelmholtz es va traslladar a 1871 de Bonn a Berl\xc3\xadn, exercint de professor de f\xc3\xadsica. Es va interessar per l\'electromagnetisme. Tot i que ell mateix no va assolir la celebritat per aquestes contribucions a la ci\xc3\xa8ncia, el seu deixeble Heinrich Rudolf Hertz es va fer fam\xc3\xb3s per ser el primer a mostrar la radiaci\xc3\xb3 electromagn\xc3\xa8tica. Un altre dels seus estudiants va ser Max Planck._NEWLINE_Helmholtz va escriure sobre molts temes diferents. Entre ells, temes tan divergents com l\'edat de la terra, l\'origen del sistema planetari i el funcionament de la membrana basilar a la c\xc3\xb2clea. (Vegeu Ressonador de Helmholtz)'